Harjumaa Keelpilliorkester
Harjumaa Keelpilliorkester on keelpilliorkester, mis ühendab Harjumaa muusikakoolides õppivaid noori keelpilliõpilasi ja nende õpetajaid. Orkester alustas tegevust 2003. aastal ja selle esimene dirigent oli Hando Põldmäe. Lisaks 2003. aastal alustanud põhikoosseisule tegutseb orkestri juures alates 2006. aastast ka ettevalmistuskoosseis. Põhikoosseisu dirigent on alates 2017. aastast Imre Rohuväli, ettevalmistusorkestrit juhatab Tekla Tappo. Orkester valmistab aastas ette neli kuni kuus kava. Orkester on peale Eesti esinenud Soomes, Rootsis, Poolas, Prantsusmaal, Austrias, Bulgaarias, Ungaris, Venemaal, Valgevenes ja Itaalias.